
Către
BIROUL PERMANENT AL CAMEREI DEPUTAŢILOR



[bookmark: _Hlk146030669][bookmark: _Hlk146028391]Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţă a Guvernului nr.166/2022 privind unele măsuri pentru acordarea unui sprijin categoriilor de persoane vulnerabile pentru compensarea preţului la energie, suportat parţial din fonduri externe nerambursabile, trimis Comisiei pentru muncă şi protecţie socială, Comisiei pentru buget, finanţe şi bănci şi Comisiei pentru industrii şi servicii pentru examinare pe fond, în procedură de urgenţă, cu adresa 
nr. PLx 41/2023 din 8 februarie 2023.


	PREŞEDINTE,
Adrian Solomon
	PREŞEDINTE,
Bogdan – Iulian Huţucă


	PREŞEDINTE,
Sándor Bende

Bucureşti, 26 septembrie 2023

PLx 41/2023 

	
RAPORT COMUN
[bookmark: _Hlk146028541]asupra proiectului de Lege pentru aprobarea Ordonanţei de urgenţă a Guvernului nr.166/2022 privind unele măsuri pentru acordarea unui sprijin categoriilor de persoane vulnerabile pentru compensarea preţului la energie, suportat parţial din fonduri externe nerambursabile



În temeiul art.95 şi 117 alin.(3) din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială, Comisia pentru buget, finanţe şi bănci şi Comisia pentru industrii şi servicii au fost sesizate, prin adresa 
nr. PLx 41/2023 din 8 februarie 2023, cu dezbaterea pe fond, în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.166/2022 privind unele măsuri pentru acordarea unui sprijin categoriilor de persoane vulnerabile pentru compensarea preţului la energie, suportat parţial din fonduri externe nerambursabile.

Proiectul de lege a fost adoptat de Senat, în calitate de primă Cameră sesizată, în şedinţa din 6 februarie 2023.


Proiectul de lege are ca obiect de reglementare aprobarea Ordonanţei de urgenţă a Guvernului nr.166/2022 prin care au fost adoptate o serie de măsuri pentru acordarea unui sprijin necesar populaţiei vulnerabile pentru compensarea preţului la energie, indiferent de natura acesteia, respectiv energie electrică, energie termică centralizază, gaze, butelie, lemne pentru foc, păcură, peleţi şi alte materiale pentru încălzire. Finanţarea acestor măsuri se va asigura din fonduri externe nerambursabile. Vor beneficia de acest sprijin persoanele ale căror venituri lunare realizate sunt de până la 2000 lei. Astfel, pentru un total al cheltuielilor lunare în valoare de 746,42 lei/lună, aferente consumurilor energetice pentru o locuinţă, se acordă un sprijin populaţiei în valoare nominală de 1400 lei, care poate fi utilizat până la data de 31 decembrie 2023 şi este acordat pe loc de consum/gospodărie, în două tranşe egale, de câte 700 lei, care se acordă în luna februarie 2023 pentru perioada 1 ianuarie 2023 – 30 iunie 2023, respectiv în luna septembrie 2023 pentru perioada 1 iulie 2023 – 31 decembrie 2023. Sprijinul se acordă sub forma unui card de energie, tipărit şi distribuit de către Compania Naţională „Poşta Română” SA. Cardul de energie oferă dreptul beneficiarului să efectueze plăţi prin serviciul de mandat poştal asigurate de CN Poşta Română SA, pentru decontarea datoriilor curente şi/sau restante pe care acesta le are către furnizorii de energie. 

La întocmirea prezentului raport comun, cele trei comisii au avut în vedere: 
· avizul favorabil al Consiliului Legislativ (nr.1349/07.12.2022)
· avizul favorabil al Consiliului Economic şi Social (nr.7712/07.12.2022)
· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/71/15.02.2023)
· avizul favorabil al Comisiei pentru egalitatea de şanse pentru femei şi bărbaţi (nr.4c-20/63/15.02.2023)
· avizul favorabil al Comisiei pentru tehnologia informaţiei şi comunicaţiilor (nr.4c-19/12/21.02.2023)
· avizul favorabil al Comisiei pentru administraţie publică şi amenajarea teritoriului (nr.4c-7/54/28.02.2023)
· avizul favorabil al Comisiei juridice, de disciplină şi imunităţi 
(nr.4c-13/81/14.03.2023)
· avizul favorabil al Comisiei pentru politică economică, reformă şi privatizare (nr.4c-1/46/18.04.2023).

În conformitate cu prevederile Regulamentului Camerei Deputaţilor, republicat, cu modificările şi completările ulterioare, comisiile au dezbătut proiectul de lege în şedinţe separate. 

La şedinţa Comisiei pentru buget, finanţe şi bănci din data de 9 mai 2023, au participat deputaţii conform propriei liste de prezenţă. 
În urma dezbaterilor şi a opiniilor exprimate, membrii comisiei au hotărât, cu unanimitatea voturilor exprimate, adoptarea proiectului de lege în forma adoptată de Senat.
La dezbateri a participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările şi completările ulterioare, dna Andreea Anamaria Naggar – Secretar de Stat în cadrul Ministerului Investiţiilor şi Proiectelor Europene.

La şedinţa Comisiei pentru industrii şi servicii din data de 27 iunie 2023, au participat deputaţii conform propriei liste de prezenţă. 
[bookmark: _Hlk146096738]În urma dezbaterilor şi a opiniilor exprimate, membrii comisiei au hotărât, cu unanimitate de voturi, aprobarea proiectului de lege în forma adoptată de Senat.
La dezbateri a participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările şi completările ulterioare, dna Andreea Anamaria Naggar – Secretar de Stat în cadrul Ministerului Investiţiilor şi Proiectelor Europene.

La şedinţa Comisiei pentru muncă şi protecţie socială din data de 19 septembrie 2023 au participat deputaţii conform propriei liste de prezenţă. 
În urma dezbaterilor şi a opiniilor exprimate, membrii comisiei au hotărât, cu unanimitate de voturi, aprobarea proiectului de lege în forma adoptată de Senat.
La dezbateri au participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările şi completările ulterioare, din partea Ministerului Muncii şi Solidarităţii Sociale, dl Cristian Mădălin Vasilcoiu – Secretar de Stat şi dna Mihaela Grecu – director. 

În raport cu obiectul şi conţinutul său, proiectul de lege face parte din categoria legilor ordinare. 

Camera Deputaţilor este Cameră decizională, potrivit prevederilor art.75 din Constituţia României şi ale art.92 alin.(9) pct.2 din Regulamentul Camerei Deputaţilor, republicat, cu modificările şi completările ulterioare.







În consecinţă, în urma finalizării dezbaterilor asupra proiectului de lege şi a documentelor conexe, membrii celor trei comisii au hotărât să transmită plenului Camerei Deputaţilor prezentul raport comun, de adoptare a proiectului de lege în forma adoptată de Senat.
În cadrul discuţiilor, a fost prezentat un amendament, care, supus votului, a fost respins şi este prevăzut în anexa care face parte integrantă din prezentul raport comun.


	PREŞEDINTE,
Adrian Solomon
	PREŞEDINTE,
Bogdan–Iulian Huţucă


	PREŞEDINTE,
Sándor Bende






	SECRETAR,
Dan-Constantin Şlincu

	SECRETAR,
Iulius-Marian Firczak
 
	SECRETAR,
Denisa-Elena Neagu

[bookmark: _Hlk102993386][bookmark: _Hlk102993576]Întocmit,                                               Întocmit,                                                     Întocmit,
[bookmark: _Hlk102993688][bookmark: _Hlk102994064]Consilier parlamentar                             Consilier parlamentar                                    Consilier parlamentar
Teodora Zaldea                                     Alexandra Pelea                                            Alexandra Zorilă

ANEXĂ

AMENDAMENT RESPINS

În cursul dezbaterilor, Comisiile au respins următorul amendament:

	Nr. crt.
	Text 
Ordonanţa de urgenţă a Guvernului nr.166/2022
	Text 
adoptat de Senat
	Text propus
(autor amendament)
	Motivare
1. Argumente susţinere
2. Argumente respingere
	Cameră decizională

	1.
	–
	–




	
- La articolul 6, după alineatul (5) se introduce un nou alineat, alin. (51), cu următorul cuprins:

„(51) Pentru persoanele încadrate ca beneficiari de sprijin, pentru compensarea prețului la energie, MIPE va efectua plățile aferente compensării facturii la energie direct în contul furnizorului asociat fără transfer intermediar prin Compania Națională „Poșta Română” — S.A.  Furnizorul va menționa în factura clientului, sub formă de discount, suma primită.” 

Autor: deputat Radu-Dinel Miruță – Grup parlamentar al USR 

	
1. În cazul celor calificați ca fiind beneficiari, pentru a facilita efectuarea plăților, pentru a evita proceduri suplimentare  și aglomerarea oficiilor poștale, plățile pentru facturile la energie să se efectueze de către MIPE direct în contul furnizorului.

2. Respins prin vot
	
Camera Deputaţilor

